cyanic-selkie/wikianc huggingface dataset:
Joseph Johnson (utgiver)
1798: Rettssak og fengsling
Braithwaite skrev at «en engelsk jury, i effekt, ble bedt om å vurdere om Joseph Johnsons hensikter som bokselger virkelig var like så farlige og radikale som de av Thomas Paine». Et eksemplar av Analytical Review ble gitt som bevis mot Johnson. Til tross for å ha fått Thomas Erskine som advokat, som med hell hadde forsvart Horne Tooke og Hardy i 1794, og med karaktervitnemål fra George Fordyce, Aikin, og Hewlett, ble Johnson ilagt en mulkt på £50 og dømt til fengsel i seks måneder i fengselet King's Bench Prison i februar 1799. Braithwaite har spekulert «om atferden til regjeringsadvokaten og Anti-Jacobin kan tjene som en form for barometer for regjeringens mening, da andre regnskap ble helt klart avgjort og det var ikke kun for Johnsons medvirkning i salget av Wakefields pamflett, men hans forhold... som en sta og frisinnet utgiver i St Paul's Churchyard, som fremtredende tjente de irreligiøse og grunnlovsstridige interesse til ‘rasjonelle’ dissenter og farlig positivt innstilt til utlendingers ideer (mest synlig i sidene i Analytical Review) som Joseph Johnson til slutt ble tiltalt for».
Philip Marlowe
Philip Marlowe er en fiktiv litterær figur skapt av Raymond Chandler i en rekke romaner som omfatter blant andre  Den lange søvnen og The Long Goodbye. Marlowe opptrer for første gang i Den lange søvnen, utgitt i 1939. Marlowe er ikke med i noen av Chandlers tidlige noveller, selv om mange av hans tidlige historier ble publisert seinere der navnet på hovedpersonene var forandret til Philip Marlowe – disse endringene var antagelig gjort med Chandlers samtykke.
Joseph Johnson (utgiver)
1798: Rettssak og fengsling
Johnsons venner anklaget Erskine for å ha brukt rettssaken som en politisk plattform og ikke for å ha hatt sin klients interesser for øye. Ved å være en relativ rik mann kunne Johnson leie et hjem for seg selv innenfor fengselsmurene hvor han fortsatte å holde sine ukentlige middager.
Philip Marlowe
Philip Marlowes figur er først og fremst innen genren hardkokt krimlitteratur som oppsto i 1920-årene, mest kjent i magasinet Black Mask, hvor Dashiell Hammetts The Continental Op og Sam Spade først opptrådte.
Under den vitsende, alkoholtørste, tøffe overflaten til detektiven, er Marlowe ettertenksom og filosofisk. Han liker sjakk og poesi. Mens han ikke er redd for å skades fysisk, tyr han ikke til vold bare for å ta igjen. Moralsk høyverdig, lar han seg ikke lure av genrens vanlige femmes fatales, som Carmen Sternwood i The Big Sleep. Som Chandler skrev om sin detektivs idealer generelt: «Jeg tror han ville kunne forføre en hertuginne, men jeg er ganske sikker på han ikke ville gjøre det samme med en jomfru.»
Chandlers behandling av detektivromanen viser en kontinuerlig innsats for å utvikle kunstformen. Hans første bok av en romans lengde: Den lange søvnen, ble utgitt da Chandler var 51 år; hans siste, Playback, da han var 70. Alle de sju romanene ble således skrevet i de to siste tiårene av hans liv.
Joseph Johnson (utgiver)
1800-tallet: Sviktende år og død
Etterhvert som forlagsvirksomheten endret seg på slutten av 1700-tallet og tidlig på 1800-tallet da store forlagshus presset små, uavhengige bokselgere ut, gjorde Johnson intet forsøk på gå sammen med ett av disse nye firmaer. Johnsons forretninger begynte å svikte, spesielt da hans slektninger John Miles og Roland Hunter begynte å overta den daglige driften. Miles var stort sett uinteressert i driften og Hunter hadde ikke Johnsons intelligens, forretningssans eller hans evner til å velge de riktige manuskripter. I januar 1806 ble Johnsons firma ødelagt av sin andre brann, noe som ødela bygningen og hele hans lager gikk tapt.
Dog, Johnsons forfattere ble stadig mer frustrert med ham mot slutten av hans liv. Wakefield kalte ham «hodeløs, kraftløs og uvirksom», og Lindsey beskrev ham som en «en hedersmann og fullstendig ærlig, men ofte uforbederlig likegyldig for sin egen skade». Priestley, nå i Pennsylvania i Amerika, brøt til slutt helt sitt førti år lange forhold med utgiveren da hans bokordner ofte ble forsinket i flere år og Johnson ikke maktet å kommunisere med ham om utgivelser av hans nye bøker. De fleste av de forfattere som ble oppgitte og opprørte over Johnson var de som skrev religiøse eller skjønnlitterære verker, de mest økonomisk risikable utgivelsene.
Død
Johnson døde i sitt hjem og kontor den 20. desember 1809 i en alder av 71 år. Da han aldri hadde giftet seg lot han sine grandnevøer, Hunter og Miles, arve forretningen og forlagshuset. Hunter tok over forretningen, men kunne ikke opprettholde Johnsons imponerende forfatterliste og kom i vanskeligheter på grunn av sin manglende forretningssans. Johnsons øvrige formue på £60 000 ble fordelt på hans venner og familie. Bermekelsesverdig lot han Fanny Imlay, datter av Mary Wollstonecraft, få en livrente på £200. £100 gikk til den ene av Joseph Priestleys sønner.
Johnson ble gravlagt ved Fulham hvor han hadde leid en landsens hus siden 1804. En gravskrift ble skrevet av hans livslange venn Henry Fuseli:
I henhold til Chard var Johnsons nekrologer, både de skrevet av hans venner og de som ikke var det, «konsekvent la trykk på hans sjenerøsitet og hans prinsipper», spesielt hans rettskaffenhet.
Ettermæle
Johnson var kjent for å ha fostret utviklingen av nye forfattere uten å bekymre seg for maksimal profitt og for å trykke verker ut ifra prinsipper, selv om han visste at de ikke vil gi større inntjening. Hans risikable utgivelse av Joel Barlows Råd til de privilegerte stender (1792) solgte eksempelvis 600 kopier og dekket så vidt utgiftene. Han bidro også til muliggjørelsen av kvinnelige profesjonelle forfattere i Storbritannia, en rolle som såvidt begynte å åpne seg for kvinner på slutten av 1700-tallet. Ved å fostre skriftene til Anna Laetitia Barbauld, Charlotte Smith, Mary Hays, Mary Wollstonecraft, og Maria Edgeworth, ga han kvinner muligheten til å demonstrere at de kunne være suksessfulle og betydelige forfattere.
Jim Bunning
James Paul David «Jim» Bunning (født 23. oktober 1931 i Southgate i Kentucky i USA, død 26. mai 2017 i Fort Thomas i Kentucky) var en amerikansk republikansk senator som representerte delstaten Kentucky.
Joseph Johnson (utgiver)
Ettermæle
Johnson var bemerkelsesverdig dyktig i å oppdage nye forfattertalenter og gjøre nyskapende skrifter tiltalende for offentligheten. Enda viktigere var det at han fungerte som en katalysator for eksperimenter ved å bringe ulike forfattere sammen. Mens Johnson fremmet sine forfattere trakk han seg selv tilbake. Hans venn John Aikin forklarte at han hadde «en bestemt motvilje til alle former for selvhevdelse og parade», Johnsons fordringsløs personlighet har etterlatt lite til historikerne og litteraturforskerne til å rekonstruere livet hans.
Jim Bunning
Bakgrunn
Jim Bunning foreldre var Gladys (født Best) og Louis Aloysius Bunning. Han gikk på St. Xavier High School i Cincinnati med eksamen i 1949 og tok bachelorgrad i økonomi ved Xavier University i 1953.
Joseph Johnson (utgiver)
Ettermæle
I over 200 år var det blitt tatt for gitt at alle hans forretningsopptegnelser og brevveksling var blitt ødelagt og gått tapt, men tidlig på 1990-tallet ble en av hans «brevbøker» oppdaget i et gammelt skrivebord. Det inneholdt kopier av brev skrevet til de han drev forretning med foruten venner fra 1795 og fram til 1809. Hans brev til andre utgivere diskuterer «papir, trykking, kostnader til illustrasjoner, leveringsdatoer, brudd på opphavsretten, utgifter til innbinding og regnskap» mens han brev til venner inkluderte blant annet Priestley, Maria Edgeworth, Erasmus Darwin, Charlotte Smith og andre. Dette materialet har tillatt forskere å teoretisere mer konkret om Johnsons liv og verk
Jim Bunning
Baseball
Han var baseballspiller i Major League Baseball (MLB), og ble innlemmet i National Baseball Hall of Fame. I løpet av sin karriere spilte Bunning for Detroit Tigers (1956–1963), Philadelphia Phillies (1964–1967, 1970–1971), Pittsburgh Pirates (1968–1969) og Los Angeles Dodgers (1969). Han var syv ganger på MLBs All-Star lag (1957, 1959, 1961, 1962, 1963, 1964 og 1966).
Politikk
Bunning ble valgt inn i Representantenes hus i 1986, og satt der fra 1987 til 1999. Han ble gjenvalgt fem ganger, hver gang med stor margin. Han ble så valgt til senator i 1998 og vant gjenvalget i 2004. Valgresultatene til senatsvalgene var langt mer jevne.
Joseph Johnson (utgiver)
Ettermæle
Johnsons utgivelser var sjelden luksusgoder: han priset sin varer etter markedet, men alltid innenfor hva middelklassen var villig til å betale – det publikum han ønsket å nå. En måte å redusere kostnadene på var å trykke tekster i distriktene og deretter frakte bøkene til London; mange av Priestleys verker var eksempelvis trykket lokalt i Birmingham. Johnson hadde ikke stor kontroll med trykkingen av bøkene sine, sannsynligvis grunnet at han fortrakk å holde seg med få assistenter, og mange av bøkene hans var fulle av feil og gikk lett opp limingen. Men ettersom de ofte var trykket ekstremt hurtig for å være aktuell for en bestemt hendelse var dette forventet av hans samtidige.
Jim Bunning
Politikk
Han blokkerte en avstemning for arbeidsledighetstrygd i seks dager som eneste senator i månedskiftet februar–mars 2010, fordi han ikke ville gjøre budsjettunderskuddet enda større.
Joseph Johnson (utgiver)
Ettermæle
Før Johnsons generasjon av bokselgere var utgivere ikke spesielt høyt ansett. Johnsons høye omdømme bidro til å gjøre forlagsvesenet mer til en respektabel forretning. Hans billige bøker, hans ønske om å fostre omfattende forbindelser til distriktene og til utlandet er også en del av hvorfor Johnson har blitt karakterisert «den mest betydningsfulle utgiver i England fra 1770 og fram til 1810».
Jim Bunning
Politikk
Han stilte ikke til gjenvalg i 2010. Han mente selv at han ble presset av partiet til ikke å stille.
Joseph Johnson (utgiver)
Statistikk over Johnsons utgivelser
I de 48 årene av Johnsons karriere utga han rundt 2 700 avtrykk, gjennomsnittlig 56 pr år. Omtrent halvparten av disse var pamfletter (prekener, religiøse avhandlinger, politiske småskrifter) og mange var opptrykk; derfor hadde han et gjennomsnitt på mellom 20 til 30 bøker pr år. Omtrent 25% av hans utgivelser var anonyme; disse var vanligvis politiske eller religiøse verker. Han utga flere religiøse verker enn i noe annen sjanger (1 067 titler). Johnson gjorde grovt regnet rundt 750 kopier av hver trykking, skjønt mange av hans politiske og religiøse verker ville bli trykket i utgaver på 250 ettersom deres emner ofte hadde kortvarig levetid.
Jim Bunning
Valghistorikk
* I 1986 fikk Walter T. Marksberry 735 stemmer, W. Ed Parker fikk 485 stemmer og andre tilføyde fikk 11 stemmer.
{| class="wikitable" style="margin:0.5em ; font-size:95%" !|Year ! !|Demokrat !|Stemmer !|Prosent ! !|Republikaner !|Stemmer !|Prosent ! !|Tredje parti !|Parti !|Stemmer !|Prosent !
Også vi
Også vi... er en novellesamling av Ebba Haslund. Den ble utgitt sommeren 1945, og var hennes debut som forfatter.
Boken er på 214 sider, og er en samling noveller fra Norge under okkupasjonen, og ble utgitt på Nasjonalforlaget. Novellene skrev hun høsten 1944, på en hytte i Eggedal. Mye av inspirasjonen fikk hun fra en svensk roman hun nylig hadde lest, som skulle skildre dagliglivet i et okkupert land, en roman hun mente skildret det feil. Hun følte derfor behovet for å skildre livet slik det egentlig var.
Novellene omhandler fiktive personer. I et intervju med Forfatteren og oversetteren forteller hun:
Hennes onkel leverte de seks første novellene til eieren av Nasjonalforlaget, og de ble sendt til konsulentuttalelse hos Lalli Knutsen. Denne uttalelsen ble positiv, og forlaget lovte allerede å utgi novellene etter krigen.
Símun Mikkjal Zachariasen
Han drog som ung til sjøs, men gikk lærerseminaret etter å ha pådratt seg en skade i det ene benet. Zachariasen var lærer på Fugloy og Svínoy fra 1878 til 1903, deretter kun på Fugloy frem til 1926. Han var en ildsjel i utviklingen av det færøyske skriftspråket, og diktet fedrelandssanger og salmer. Han gjorde seg godt kjent med V.U. Hammershaimbs grammatikk, skrev flere artikler i Føringatíðindi fra 1890, og deltok ellers i språk- og høyskoledebatten i avisene.
Han var sønn av bonde Zacharias Michelsen og Sunneva Elisabeth Mikkelsdatter på Kirkja. Han giftet seg med Malena Frederikka Simonsen fra Hattarvík; blant deres barn var Símun Petur Zachariasen og Louis Zachariasen, som begge ble sentrale i den færøyske selvstyrebevegelsen i første halvdel av 1900-tallet.
Barbara Mikulski
Barbara Ann Mikulski (født 20. juli 1936 i Baltimore i Maryland) er en amerikansk demokratisk politiker. Hun representerte delstaten Maryland i Senatet fra 1987 til 2017. Før dette var hun valgt til Representantenes hus 1977–1987 og medlem av bystyret i Baltimore 1971–1976. Hun ble hver gang gjenvalgt med 60–70 % av stemmene. Mikulski er den kvinnen som har sittet lengst i Kongressen.
Hun er katolikk av polsk avstamning. Mikulski har bachelorgrad i sosiologi fra Mount Saint Agnes College, senere en del av Loyola University Maryland, fra 1958 og mastergrad i sosialt arbeid fra University of Maryland School of Social Work fra 1965. Hun jobbet som sosialarbeider i katolske stiftelser og sosialetaten i Baltimore, og hjalp utsatte barn og informerte eldre om Medicare-programmet.
Hun stilte ikke til gjenvalg ved senatsvalget i 2016.
Krumme Lanke
Krumme Lanke er en sjø i den sydvestlige delen av Berlin, i bydelen Steglitz-Zehlendorf i utkanten av Grunewald. Sammen med Nikolassee og Schlachtensee utgjør den den tredje sydligste sjøen i den såkalte Grunewaldsjøkjeden.
I nordøst følger Riemeistersee i naturparken Riemeisterfenn, naturparken Langes Luch, Grunewaldsee og Hundekehlesee.
Ole Gunnar Solskjær
Ole Gunnar Solskjær (født 26. februar 1973) er en norsk fotballtrener og tidligere fotballspiller.
Fra januar 2011 til januar 2014 var han hovedtrener i Molde FK. Med Solskjær som trener vant Molde Tippeligaen i 2011 og i 2012 samt cupen i 2013.
2. januar 2014 ble han manager for Premier League-laget Cardiff City FC, men måtte forlate klubben 18. september 2014. Laget rykket ned til Championship etter 2013/14-sesongen og startet 2014/15-sesongen med en rekke dårlige resultater. Han vendte tilbake som manager i Molde FK 21. oktober 2015, og fortsatte samtidig som trener for Clausenengen Fotballklubb G19.
Solskjær ledet Molde til to sølv i serien før han ble ansatt som midlertidig manager for Manchester United ut 2018/19-sesongen og senere som permanent manager fra 28. mars 2019 til 21. november 2021.
Spillerkarriere
Solskjær ble kjent for sin målteft basert på godt timede bakromsløp og presise skudd med begge bein, ofte fra spiss vinkel eller etter retur fra keeper.
Tidlig karriere
Solskjær debuterte for Clausenengen Fotballklubb som 17-åring. Mens han var i militæret var han på prøvespill i Lillestrøm Sportsklubb. Han fikk bare trene med rekruttlaget, noe Solskjær anså som helt uaktuelt. I løpet av sin karriere i Clausenengen scoret han 115 mål på 109 kamper. Siste året i Clausenengen i 2. divisjon scoret han 31 av lagets 47 mål. Februar 1994 var han på prøvespill i Rosenborg, sammen med Trond Andersen. I 1995 ble Solskjær hentet av Åge Hareide og Molde for 150,000 kroner. I sitt første år i klubben scoret Solskjær 21 mål. Han ble også tatt ut i. Han fikk raskt tilnavnet «Ole Gunnar Målskjær».
Manchester United
Etter halvannet år i Molde ble han hentet av Alex Ferguson til Manchester United FC, som han spilte for fra 1996/1997-sesongen. Totalt scoret han 126 mål på 366 kamper for Manchester United. Kun fjorten spillere har scoret flere mål for klubben. I 150 av kampene var han innbytter og ble ofte betegnet som the «supersub».
I 1999 avgjorde Solskjær Mesterligafinalen mot Bayern München da han satte inn vinnermålet etter to minutter av tilleggstiden. Dette sammen med andre viktige mål og sterk lojalitet til klubben har gitt Solskjær heltestatus blant supporterne. Han blir regnet som en legende i Manchester United og har fått kallenavnet «2 0LE GEND» av fansen. Kallenavnet er en sammensetning av draktnummeret hans (20), det første fornavnet hans (Ole), og «legend».
27. august 2007 meldte flere britiske medier at han ville legge opp som fotballspiller på grunn av kneskader. Gjennom sin karriere har Solskjær vært under kniven syv ganger i sammenheng med kneskadene.
En rekke gamle stjerner ble invitert som gjester til testimonialkampen som ble spilt 2. august 2008. Solskjær selv spilte i 22 minutter. Motstander var Espanyol fra Spania. 68,868 tilskuere så kampen på Old Trafford. Nærmere 10,000 nordmenn kom dit. Kampen endte 1–0 til Manchester United.
Landslaget
Solskjær spilte 67 landskamper for Norge og scoret 23 mål.
Trenerutdannelse og Manchester Uniteds trenerteam
Solskjær valgte å starte sin trenerutdanning i Norge på Raufoss hvor han fikk UEFA B-lisens i 2008. Deretter gjennomførte han UEFA A-lisens og Pro-lisens-kurs i England. Etter at det ble klart at Solskjær jobbet for å bli fotballtrener, fikk han svært positiv omtale av sine tidligere lagkamerater i Manchester United. Engelske Rio Ferdinand uttalte at han synes det var rart at Solskjær skulle bli trener, men han trodde nordmannen ville lykkes med det, og at han hadde potensial til å bli en god trener. Det samme mente også tidligere manager i Manchester United, Alex Ferguson.
19. september 2007 ble det bekreftet at Solskjær var blitt ansatt i trenerteamet til Manchester United, med Uniteds spisser som spesielt arbeidsområde. Fra sesongen 2008/09 hadde Solskjær hovedansvaret for reservelaget til Manchester United. Han ledet sin første kamp som reservelagstrener i en treningskamp mot Burscough 12. juli 2008, som United vant 3–1. Solskjær ble sammen med Bobby Charlton og Bryan Robson utnevnt til offisiell ambassadør for Manchester United.
Molde
9. november 2010 ble Solskjær utnevnt som hovedtrener i Molde Fotballklubb og startet i jobben i januar 2011. Han hadde med seg flere nøkkelpersoner fra støtteapparatet til Manchester United. Allerede i det første året som trener for Molde sikret han klubbens første seriegull. Solskjær mottok Kniksenprisen som Årets trener i 2011 og fikk samme pris i 2012 etter å ha trent klubben til sitt andre gull på rad. 24. november 2013 ble han Norgesmester med Molde, etter å ha slått Rosenborg i finalen på Ullevål med 4-2.
Cardiff City
2. januar 2014 ble Solskjær på en pressekonferanse presentert som ny manager for Cardiff City FC. Solskjær har fått kritikk av det uavhengige fotballmagasinet Josimar for sitt samarbeid med fotballagenten Jim Solbakken i forbindelse med overgangene for Magnus Wolff Eikrem, Jo Inge Berget og Mats Møller Dæhli til Cardiff. Under Solskjærs ledelse rykket klubben ned fra Premier League til Championship, og etter en dårlig sesongstart ble han sparket 18. september 2014.
Molde
Solskjær ble 21. oktober 2015 presentert som ny trener for Molde. Dette var hans andre periode som trener for klubben, og han signerte en 3½-årskontrakt. Under Solskjær endte Molde på sjetteplass i 2015, femteplass i 2016 og andreplass i både 2017 og 2018. Solskjær signerte ny tre års kontrakt i 2018.
Manchester United
19. desember 2018 signerte Solskjær som midlertidig manager for Manchester United, men kontrakten med Molde gjaldt fortsatt. Manchester Uniteds første kamp med Solskjær som manager ble spilt 22. desember 2018, en kamp Manchester United vant 5-1 borte mot Cardiff City. Etter seier mot Tottenham 13. januar 2019 ble han den andre Manchester United-manageren som ledet klubben til seks strake seire i ligaen etter tiltredelse, noe Matt Busby var den første til å gjøre i 1946. Etter totalt åtte strake seire, hvorav seks i ligaen og to i FA-cupen, tok seiersrekken slutt 30. januar 2019 med uavgjort 2–2 på hjemmebane i ligaen mot Burnley.
Solskjær ble i februar 2019 kåret til månedens manager i Premier League for januar.
Den 26. mai 2021 ledet Ole Gunnar Solskjær Manchester United i Europaligafinalen mot den spanske fotballklubben Villarreal. Etter 90 minutter var stillingen 1-1. Ettersom kampen måtte ha en vinner ble det først ekstraomganger der ingen av lagene scoret. Til slutt ble det straffesparkkonkurranse. Villarreal vant Europaligafinalen 12-11 etter straffesparkkonkurranse. Manchester United-keeper David de Gea var den eneste spilleren som ikke scoret på straffe i straffesparkkonkurransen. Solskjær hadde muligheten til å vinne sitt første trofé som Manchester United-manager om han vant denne Europaligafinalen med United, men United endte på sølvplass og vant dermed ikke noe trofé.
Etter en forferdelig start på sesongen, hvor United blant annet tapte 0-5 hjemme på Old Trafford for Liverpool i oktober 2021, fikk Solskjær sparken 21. november 2021. Dagen før hadde de tapt for, som lå på 17.-plass før runden.
Utmerkelser
24. oktober 2008 ble det kunngjort at H. M. Kongen hadde utnevnt Ole Gunnar Solskjær til Ridder 1. klasse av St. Olavs Orden for hans betydning som rollemodell. Ordensoverrekkelse ved kansellisjef Egil Vindorum 25. oktober 2008 i Kristiansund. Kristiansundsavisen Tidens Krav har laget et bildegalleri fra seremonien på Dødeladen på Innlandet.
Den 6. mai 2009 ble Solskjær valgt til Årets Peer Gynt på grunnlag av hans innsats gjennom en flere års fotballkarriere samt for hans samfunnsengasjement både nasjonalt og internasjonalt. Solskjær vant Kniksenprisen for Årets trener i 2011 etter sin første sesong som trener i Tippeligaen etter at Molde vant gull i serien. I 2012 ble han innlemmet i «Norsk fotballs Hall of Fame.»
Familie og bakgrunn
Hans foreldre er Øyvind Solskjær og Brita Solskjær. Ole Gunnar Solskjær giftet seg med Silje Lyngvær i 2004. Sammen har de tre barn, Noah, Karna og. Alle tre spiller fotball.
Politisk støtter Ole Gunnar Solskjær Arbeiderpartiet og gjestet partiets landsmøte i 2011.
Dyngeland
Dyngeland er et spredbebygd område i Fana bydel i Bergen kommune, mellom Grimevatnet i nord og Myrdalsvatnet i sør, like øst for tettbebyggelsen i Fana. Her ligger gårdene Milleshaug og Øvre og Nedre Dyngeland, samt Dyngelandsvatnet. Hovedveien gjennom området er Dyngelandsvegen, som strekker seg fra Totlandsvegen i sør til Hardangervegen i nord.
Dyngeland utgjør en grunnkrets i Bergen kommune, som hadde 223 innbyggere 1. januar 2014 og et areal på 5,30 km², av dette 0,65 km² ferskvann.
1. divisjon fotball for menn 1993
1. divisjon fotball for menn 1993 var det nest øverste nivået i norsk fotball. Ligaen bestod av 24 lag fordelt på 2 avdelinger. Dette var siste sesong avdelingene ble benevnt med bokstaver i stedet for tall.
Opp- og nedrykk
Begge avdelingsvinnerne rykket opp til Eliteserien 1994 og nummer to i hver avdeling spilte kvalifisering mot lag nummer 10 i Eliteserien om opprykk. De tre siste lagene i begge avdelingene rykket ned til 2. divisjon.
Direkte opprykk: og
Kvalifisering: rykket opp etter kvalifiseringskamper mot  og
Nedrykk:, , , , og
John Tate (bokser)
John Tate (født 29. januar 1955, død 9. april 1998) var en amerikansk bokser. Han var verdensmester i tungvektsboksing 1979–80.
Under OL-1976 vant han en bronsemedalje, og 20. oktober 1979 ble han verdensmester ved å beseire Gerrie Coetzee på poeng. Han vant WBAs tungvektstittel som var ledig etter at Muhammad Ali frasa seg tittelen noen måneder tidligere. Fem måneder senere tapte han tittelen til Mike Weaver. Tate ledet kampen klart, men i siste runden fikk Weaver inn et så tungt slag på Tates hake at Tate mistet bevisstheten i flere minutter. Tate bokset 37 kamper som profesjonell. Han vant 34, hvorav 23 på knockout, og tapte 3. Han døde 9. april 1998 etter skader han pådro seg i en bilulykke.
Ernæring
Ernæring, eller ernæringsfysiologi, er læren om stoffskifte og fysiologiske virkning i menneskekroppen. Ernæringsterapi er en terapiretning som ligger utenfor det offentlige tilbudet.
Ernæringsbegrepet omfatter:
Kosthold versus ernæring
Ernæring kan bety flere ting. Ernæring i betydning ernæringsverdier brukes ofte om næringsinnholdet i mat eller drikke, mens ernæring i betydning næringsopptak brukes om den delen av kosten som faktisk tas opp i kroppen. Ernæring er derfor avhengig av både den næringen som er til stede i kostholdet og hvordan denne næringen tas opp i kroppen. Ernæring er en del av det større samlebegrepet stoffskiftet, som er alle de prosesser i kroppen som omformer næringsstoffer til substanser som kroppen utnytter eller kan utnytte ved behov.
Næringsstoffene kan forstås gjennom begrepene energigivende og ikke-energigivende næringsstoffer eller makronæringsstoffer  og mikronæringsstoffer. Makronæringsstoffene er protein, karbohydrater, fett og vann. Mikronæringsstoffene er vitaminer, mineraler, fettsyrer og en mengde andre næringsstoffer som finnes i små eller svært små konsentrasjoner i hver enkelt matvare.
Over tid vil sammensetningen av kostholdet/dietten preges av å ha en fordeling på ulike næringsgrupper, og man kan da kategorisere kosten som fet, fiber-rik, salt-fattig, sett i forhold til en gitt norm. Den norm som brukes, avhenger av hva individet er opptatt av, og er ofte relatert til yrke, sykdom eller sosiale normer. Gjennom et livsløp vil individet endre kostholdet fordi det i livets ulike faser har ulike næringsbehov, men også fordi det utvikler forskjellige sykdommer og allergier, blir gravide, deltar i ulike typer yrker, og over tid opptrer i nye sosiale miljø som kan kreve spesielle normer for diett.
Fornuftig kosthold
Et fornuftig kosthold vil kunne bidra til god helse og trivsel. Inntak av variert og komplett sammensatt kost i hele levetiden er avgjørende for helse og velvære. For å holde samme vekt på sikt må energiinntaket tilpasses alder, aktivitetsnivå, helsetilstand og kjønn. Den offisielle, anbefalte fordeling av de energigivende næringsstoffene i Norge er 50-60E% karbohydrat, 25-35E% fett og 10-20E% protein. For å overleve trenger mennesker nok energi og dessuten en rekke livsnødvendige stoffer gjennom kosten som essensielle fettsyrer, essensielle aminosyrer, vitaminer, mineraler og sporstoffer. Overfølsomhet overfor enkelte næringsemners bestanddeler kan gi allergiske reaksjoner og sykdom. Det er stor uenighet om mengden karbohydrat og fett, mens det er relativt liten uenighet rundt mengden protein som inngår i et fornuftig kosthold.
Sunt og usunt kosthold på kort sikt
Stort inntak av sukkerholdig drikke og mat vil kunne føre til slitasje på tennenes emalje og generelt bidra til karies og dårlig tannhelse. For å hindre dette, vil det være viktig å begrense inntaket av sukrede produkter, spise regelmessig og unngå småspising mellom måltidene. Lavt inntak av fiberholdig mat vil kunne bidra til forstoppelse, da fiber er nødvendig for en rask tarmpassasje. Grovbrød inneholder mye fiber, og vil sammen med frukt og grønnsaker være en god måte å dekke kroppens fiberbehov på. Manglende inntak av jernholdig mat vil kunne føre til lav blodprosent, anemi. I norsk kosthold får man jern fra mange kilder, særlig grovt brød og kjøttprodukter.
Sunt og usunt kosthold på lang sikt
Et sunt kosthold vil på lang sikt kunne bremse utvikling av mange livsstilssykdommer. Det vil generelt være viktig å spise variert, mye frukt og grønnsaker, fiberrik mat, mat som inneholder en- eller flerumettet fett (som fisk og planteoljer), samt å spise regelmessig. Et høyt inntak av mettet fett og transfettsyrer disponerer (disponerer→ forhøyer sjansene) for åreforkalkning, aterosklerose. Tilstopping av blodkar kan føre til en rekke alvorlige hjerte- og karsykdommer, som hjerteinfarkt og hjerneslag. De siste årene stiller stadig flere spørsmålstegn ved mettet fett, og flere påpeker at et høyt inntak av mettet fett ikke er skadelig. Det er imidlertid liten eller ingen uenighet om transfett. For å forebygge andre livsstilssykdommer som diabetes type II og alvorlig overvekt, er det viktig å tilpasse inntak av kalorier til aktuelt aktivitetsnivå. Ved høyt inntak av enkle sukkerarter og mat med høy glykemisk belastning (brød, kaker, sukker, pasta, ris osv.) tilfører man kroppen mye tom energi med lite næring, som gir høy blodsukkerstigning. Høyt blodsukker gir utskillelse av insulin, som igjen legger grunnlag for fettlagring. Hvis man i tillegg er lite aktiv vil overskuddsenergi lagres som fett.
Ernæringspolitikk
Nasjonalt sett er det viktig at befolkningen opprettholder et nasjonaløkonomisk effektivt kosthold, slik at man unngår de kostnader som er forbundet med sykdom. Nasjonalt råd for ernæring (under Sosial- og helsedirektoratet) er en pådriver overfor myndigheter, matvareindustri og forbrukere for å sikre et helsemessig gunstig kosthold i befolkningen. Slike institusjoner er under press fra industri og diverse offentlige instanser som ønsker innpass med sine produkter og hovedformål. Som eksempel kan nevnes at Landbruksdepartementet og andre representanter for bonde- og gårdsbruksindustrien kan ha utvist press for å få økt andelen melk og osteprodukt som foreslås i menigmanns diett. Melkefettet har den senere tid vært omdiskutert og foreslått redusert.
Wallingford
Wallingford er en liten markedsby i den øvre Themsendalen i det sørøstlige England. Historisk i Berkshire, men overført til Oxfordshire i 1974. Den ligger ved et vadested eller krysningspunkt (ford) ved Themsen, som normannerne brukte for å krysse elven under marsjen nordover under invasjonen i 1066. Byen er administrasjonssenter for South Oxfordshire. Den ligger på vestsiden av Themsen. Det går en omkring 275 meter lang steinbro over elven, og på den andre siden ligger Crowmarsh Gifford. I henhold til folketellingen i 2011 har byen en befolkning på 7 918 innbyggere.
Byen er kongelig, og Wallingford Castle, som nå er hovedsakelig i ruiner, hadde høy status i middelalderen som fast kongelig residens fram til svartedauden rammet byen hardt i 1340. Keiserinne Maud (eller Matilda) trakk seg tilbake hit for siste gang fra Oxford Castle i 1141 under stridighetene mot Stefan om den engelske tronen. Festningen forfalt og store mengder av dens stein ble benyttet for å renovere Windsor Castle. Likevel frambrakte byens kloster to av samtidens største hjerner, matematikeren Richard av Wallingford og kronikøren John av Wallingford.
Historie
På grunn av byens strategiske beliggenhet ved et vadested har den vært befestet siden angelsaksisk tid eller tidligere. Den tilhørte kongeriket Wessex, og var der en viktig by med rett til å slå egen mynt. Ettersom borgerne i 1066 lot Vilhelm Erobreren krysse elven uten å gjøre motstand, fikk de spesielle privilegier av normannerne.
I november 1153 ble Wallingfordtraktaten signert i byen. Dermed endte borgerkrigen som hadde brutt ut etter Henrik Is død. Året etter gav Henrik II byen et kongelig charter, og den ble dermed en av de første byene i England som mottok et slikt, før eksempelvis London.
Walingford slott var kongelig residens inntil 1349, da svartedauden rammet området hardt. Det begynte å forfalle, og under den engelske borgerkrigen ble det brukt som festningsverk av rojalistene. De var beleiret der i 65 dager, og festningen var det siste rojalistiske forsvarsverk i regionen som falt. Oliver Cromwell beordret fullstendig ødeleggelse av slottet, og det er nå bare ubetydelige ruiner igjen.
Vennskapsbyer
Wallingford har følgende vennskapsbyer:
Byen har uformelle forbindelser med amerikanske «tvillingbyen» Wallingford i Connecticut. Etter mange år mad manglende aktivitet og kontakt med sin franske vennskapsby Luxeuil-les-Bains, søkte Wallingford i 2009 å oppheve kontakten. Forespørselen førte til en fornyelse av vennskapsbåndene.
Friidrett under Sommer-OL 2004 – 5 000 meter kvinner
5 000 meter kvinner ved Sommer-OL 2004 ble gjennomført på Athens olympiske stadion den 20. august og 23. august.
Glykoprotein
Et glykoprotein er et makromolekyl som består av et protein med kjeder av karbohydrater (polysakkarider), eller "karbohydratrester" på overflaten av molekylet. Glukoproteiner syntetiseres av ribosomer bundet til endoplasmatiske retikulum, og deretter påhektes et karbohydrat som er syntetisert av proteiner i endoplasmatisk reticulum. Glykoproteiner er vanlige i cellemembranen og har meget varierende funksjoner der.
Friidrett under Sommer-OL 2004 – 5 000 meter kvinner
Resultater
Fra de to forsøksheatene gikk de fem første i hvert heat og de fem beste tidene ellers videre til finalen.
Glykoprotein
Funksjoner i kroppen
De fleste membranbundne og secernerte (utskilte) proteiner er glykoproteiner. De er ofte viktige som proteiner på cellemembranen, der de spiller en rolle i kommunikasjon og interaksjon mellom cellene. Glykoproteiner finnes også i cytosol, men funksjonen her er mindre forstått. De fleste proteiner som finnes i blodet, er glykoproteiner. En annen gruppe glykoproteiner med stor betydning for kroppen er immunforsvarets antistoffer.
Det slimaktige glyoproteinet mucin, som finnes i spytt, er med på å mykgjøre mat i munnhulen og har en glidende effekt.
Bleiksøya naturreservat
Bleiksøya naturreservat ligger utenfor Bleik i Andøy kommune i Nordland. Området omfatter Bleiksøya og noen småskjær utenfor. Naturreservatet er på 393 dekar, hvorav 248 dekar sjøareal. Området er vernet for å ivareta et verdifullt fuglefjell og beskytte hekkeplassene til flere utsatte sjøfuglarter.
Kryoterapi
Kryoterapi, av gresk kryo (κρυο) og terapi (θεραπεια) som henholdsvis betyr kald kur, er bruken av kulde på et lokalt område eller kroppen generelt som terapi.
Kryoterapiens hensikter er å redusere stoffskifte, redusere hevelser, spasmer og smerte, fremheve vasokonstriksjon ved lave temperaturer og ved ekstremt lave temperaturer ødelegge celler ved krystallisering av deres cytosol (som ved kryokirurgi). Typer terapi som går under kryoterapi er kryokirurgi, helkroppskryoterapi, ispakketerapi og isbad.
Kryokirurgi
Kryokirurgi er bruken av ekstrem kulde for å ødelegge unormalt eller sykt vev. En rekke sykdommer og lidelser tar i bruk denne type behandling, spesielt hudsykdommer som vorter, føflekker, små svulster (acrochordon), solar keratose, hudkreft og mer.
På cellenivå benyttes gjerne flytende nitrogen (karbondioksid brukes også av og til, argongass via tynne nåler for minimale komplikasjoner har blitt tatt i bruk i nyere tid), med temperaturer under -100 °C. Iskrystaller fra cellenes cytosol vil være i stand til å ødelegge dem innenfra. Skadeomfanget fra en operasjon er som regel minimalt, raskt, lite smerte, billig og redusert risiko for arrdannelse.
Ispakketerapi
Behandling av et lokalt område av kroppen, som oftest skadet. En ispose plasseres om det skadede område for å absorbere varmen. Dette fører til redusert smerte, redusert og vekselsvis økt blodgjennomstrømning, reduserer hevelse, redusert lokalt stoffskifte, aktivitet av enzymer og reduksjon av muskespasmer, så lenge isposen effektivt absorberer varme. Ved kroniske skader bør varmebehandling brukes, blant annet ved tennisalbue.
Ispakketerapi er også brukt blant utøvere for å oppleve en lindrende følelse av muskelsårhet og –tretthet, samt bidra til å bli kvitt eventuelle slaggprodukter (som melkesyre). Gjerne brukt som erstatning for isbad.
Helkroppskryoterapi
Kryoterapi for hele kroppen, et alternativ til nedsenkning i kaldt vann eller bruk av kjøleelementer. Til dette benyttes et kryogen-kammer i kort stund (ikke mer enn tre minutter), og vil, hvis brukt riktig, ikke skade vev.
Kammeret er avkjølt vanligvis til en temperatur på -120 ° C, ved bruk av flytende nitrogen. Pasienten er beskyttet mot akutte frostskader med sokker, hansker, munn-og ørebeskyttelse, i tillegg til en badedrakt. Normalt faller hudtemperaturen til 12 ° C. Kroppstemperaturen kan falle noen hakk etter behandlingsslutt.
Fluesopper
Fluesopper (Amanita) er en slekt innen familien Amanitaceae, og er spesielt beryktet for å inneholde noen svært giftige sopper. Noen arter betraktes som giftige, men spiselige etter sterk varmebehandling. I Norge anerkjennes det minst 25 kjente arter, mens det i verden anerkjennes over 700.
Beskrivelse
Et av fellestrekkene til fluesoppene er at alle har hvite sporer og frie skiver. Unge individer er også beskyttet av hvit hud som, ettersom fluesoppen vokser, sprekker opp og ofte blir liggende som hudlapper på hatten. Mange arter har også hud under skivene, og denne huden kan bli hengende som en ring rundt stilken, men det er også mange fluesopper som ikke har ring. Ofte har fluesoppene en tydelig knollformet stilkbasis med en slire, slik at det kan oppfattes som om de vokser opp av en kopp.
Alle fluesoppene danner mykorrhiza med trær.
Giftige arter
Fluesoppene står for 95 % av alle dødsfall som skyldes soppforgiftning. Den grønne fluesoppen (Amanita phalloides) står for 50 % av alle dødsfall alene. Sammen med grønn fluesopp er hvit fluesopp de giftigste fluesoppene vi har i Norge, og panterfluesopp kommer på tredjeplass. Den velkjente rød fluesopp er også giftig, men inneholder andre gifter enn de første.
Arter
Under er en liste med de artene som har blitt gitt norske navn i Artsdatabanken.
Sbanken
Sbanken er et heldigitalt kundekonsept fra DNB med hovedkontor i Bergen og har per 31.des 2021 ca. 340 ansatte. Frem til 6. november 2017 het Sbanken Skandiabanken, som ble grunnlagt 27. april 2000[2] som Norges første rene nettbank.
Frem til banken ble en selvstendig norsk bank høsten 2015, var Skandiabanken en norsk filial av Skandiabanken AB i det svenske Skandia-konsernet. Sbanken ble et datterselskap av DNB 16. mars 2022, og hadde per mai samme år over 490 000 kunder, og en forvaltningskapital på over 102 milliarder kroner.
Sbanken har gjennom årene vunnet en rekke kåringer, blant annet for kundeservice, innovasjon, Norges beste mobilbank og Norges mest fornøyde bankkunder. I 2023 ble Sbanken stemt fram som banken ed Norges mest fornøyde kunder gjennom [https://www.bi.no/forskning/norsk-kundebarometer/bransjeresultater-2023/ Norsk Kundebarometer, for 22. gang på rad].
Historie
Skandiabanken ble etablert 27. april 2000 og var den gang Norges første rene nettbank for privatpersoner. I første halvdel av 2018 åpnet Sbanken opp for enkeltpersonforetak i tillegg til små og mellomstore bedrifter.
Eierskap
Fra starten i år 2000 var Skandiabanken Norge et datterselskap av Skandiabanken AB. Skandiabanken AB er en del av det nordiske finanskonsernet Skandia som ble etablert i år 1855. I februar 2006 overtok det sørafrikanske selskapet Old Mutual aksjemajoriteten i Skandia. Oppkjøpet innebar ingen større endringer for kunder eller ansatte i Skandiabanken. Old Mutual solgte så Skandia AB til Skandia Liv i 2011. Heller ikke dette oppkjøpet innebar umiddelbare endringer for kunder og ansatte i Skandiabanken Norge. I januar 2015 kunngjorde Skandia AB at de vurderte å børsnotere den norske filialen. I løpet av året ble banken separert fra den svenske virksomheten og fikk egen konsesjon fra det norske Finanstilsynet. Skandiabanken ASA ble et eget selskap 5. oktober 2015 og notert på Oslo Børs 2. november 2015.
Krazy Kat
Krazy Kat var en amerikansk tegneserie, tegnet og fortalt av George Herriman (1880–1944). Den gikk i William Randolph Hearsts aviser fra 1913 til 1944. Serien er en lett surrealistisk humorserie om hat-kjærlighet-forholdet mellom en katt, ei mus og en politihund. Tegneserien har i ettertid fått kultstatus blant serieentusiaster.
Sbanken
Eierskap
Den 15. april 2021 ble det kjent at DNB Bank ASA hadde lagt inn et bud på samtlige aksjer i Sbanken for en total verdi på 11,1 milliarder. Budet ble senere hevet til 11.6 milliarder. 18. november 2021 stoppet Konkurransetilsynet oppkjøpet. DNB klaget saken inn til Konkurranseklagenemnda som 16.mars 2022 ga DNB medhold i klagen. Transaksjonen ble gjennomført 30.mars 2022 og Sbanken ble et heleid datterselskap av DNB. Fra 2. mai 2023 er den juridiske fusjonen fullført, og Sbanken er etter denne datoen et digitalt kundekonsept fra DNB.
Krazy Kat
Begynnelse
Herriman begynte serietegnerkarrieren tidlig på 1900-tallet. I 1910 skapte han serien The Dingbat Family, en familieserie hvor en katt og en mus var stadig inventar. Katten og musa, som etter hvert fikk navnene «Krazy Kat» respektive «Ignatz Mouse», tok i økende grad over serien i løpet av de neste par årene. I 1913 ble så Krazy Kat en egen daglig stripeserie i avisene. Søndagssiden fulgte etter fra og med 23. april 1916. Herriman tegnet Krazy Kat fram til sin død i april 1944.
Krazy Kat i Norge
Krazy Kat ble aldri noen stor suksess utenfor statene, ikke heller i Norge, kanskje først og fremst fordi serien er meget vanskelig å oversette. Et knippe striper ble utgitt på norsk i boken Verdens Beste Tegneserier (SEMIC 1994), og et nytt utvalg fant veien i boken Stripestreker: Humorserier i aviser (Egmont 2005). Serien gjorde dessuten noen få opptredener i månedsbladet Larsons Gale Verden i 2007. Imidlertid har senere års samlebøker på originalspråket vært relativt lette å finne i norske bokhandlere med tegneserieutvalg.
Tegnefilmene om Krazy Kat ble imidlertid vist på norske kinoer med jevne mellomrom under 1930-årene. I Aftenposten datert 9. september 1931 annonseres f.eks. visningen av Krazy Kat-filmen «Tyrolerliv.» Disse tegnefilmene ble gjerne vist sammen med andre tegnefilmer, f.eks. fra Disney. Som notert ovenfor hadde imidlertid de fleste Krazy Kat-filmene nokså lite med Herrimans originalserie å gjøre.
Sbanken
Merkevare
Etter separasjonen fra det svenske Skandiakonsernet høsten 2015 fikk Skandiabanken ASA lov til å benytte seg av foretaksnavnet Skandiabanken i tre år. Styret i Skandiabanken ASA ønsket å endre navn i god tid før fristen 5. oktober 2018. Navneendringen ble godkjent i ekstraordinær generalforsamling den 14. september 2017. Fra 6. november 2017 ble navnet endret til Sbanken ASA. Med navneendringen skiftet banken til en ny logo og et nytt visuelt designuttrykk som representerer bankens kjerneverdier og selvstendighet. Blant annet representerer sirkelen i logoen enkelhet, åpenhet, og samfunnet som helhet.
MS «Fjordsol» (1948)
MS «Fjordsol» var sammen med søsterskipet MS «Fjordbris» den første lokalrutebåten som ble bygget av Det Stavangerske Dampskipsselskap etter annen verdenskrig. De to var videreutviklede utgaver av MS «Fjorddrott» som ble satt i trafikk i 1939 og som revolusjonerte lokalbåttrafikken i Ryfylke.
Sbanken
Merkevare
I tiden fra Sbanken ble et heleid datterselskap av DNB i mars 2022 frem til juridisk fusjon var gjennomført i mai 2023 var det knyttet noe interesse rundt hvorvidt Sbanken ville få beholde sitt navn, hvilket ble omsøkt hos Finanstilsynet. Konklusjonen ble at såfremt Sbanken tydeliggjorde at den var nettopp et kundekonsept fra DNB, og ikke et selvstendig finansforetak, fikk navnet leve videre som et heldigitalt kundekonsept fra DNB.
MS «Fjordsol» (1948)
MS «Fjordsol» hadde kapasitet for 412 passasjerer (senere 399) og tolv personbiler på akterdekket, farten var ca. 15 knop. Den ble satt inn i ruten mellom Stavanger og Sauda og ruteopplegget var stort sett det samme alle årene båten gikk i denne ruten: Fra Sauda kl 0700 via Saudasjøen, Sand, Marvik, Jelsa og Judaberg til Stavanger kl 1120. Fra Stavanger returnerte hun kl 1500 via de samme mellomsteder til Sauda.
Sbanken
Forretningsmodell
Banken markedsfører sin forretningsmodell med hovedpunktene konkurransedyktighet over tid, enkelhet for kundene, fornøyde kunder, full åpenhet, tilgjengelighet, gode rentevilkår, smarte løsninger, ingen kundeprogram, gode økonomiske valg og ingen skjulte særavgifter eller gebyrer. Sbanken er en sertifisert Miljøfyrtårnbedrift (en miljøsertifisert bedrift). Sbanken er en av bankene i Norge med lavest rente for lån uten sikkerhet. Med unntak av valutapåslag ved kortbruk i utlandet, årsavgift på Visa debetkort, og kurtasje ved aksjehandel, er banken gebyrfri.
Betalingstjenester
I 2014 startet daværende Skandiabanken å tilby bankkort med kontaktløs betalingsmulighet. Den 8. november 2017 gikk Sbanken inn i Vipps-samarbeidet. Den 20. juni 2018 ble Sbanken en av Norges tre første banker (ved siden av Nordea og Santander) som åpnet opp for kontaktløse betalinger via mobilbetaling med Apple Pay. I juli 2019 åpnet Sbanken opp for kontaktløse betalinger med Google Pay, Fitbit Pay, og Garmin Pay.
Totland
Totland er en grunnkrets og et spredtbebygd område i Fana bydel i Bergen kommune, beliggende øst for tettbebyggelsen i bydelen, og mellom Myrdalsvatnet og Stignavatnet. Her ligger gårdene Myrdal, Ljosvoll, Fjellbirkeland, Nedre og Øvre Totland, Riple, Henne og Gimmeland, samt Riple skule. Hovedveien i området er Totlandsvegen.
Totland er en av de mest populære skiområdene i Bergen.
Grunnkretsen hadde 296 innbyggere 1. januar 2014, og et areal på 13,23 km², av dette 0,12 km² ferskvann.
Liv Finstad
Liv Finstad (født 21. juli 1950 i Gamlebyen, Oslo) er en norsk professor i kriminologi ved Universitetet i Oslo.
Finstad har skrevet bøker og fagartikler om blant annet prostitusjon, sosialt arbeid og om politiet og var også medforfatter av Ida Halvorsens selvbiografi Hard Asfalt, en bok som ble filmatisert med samme tittel. Halvorsen døde i januar 2023, 67 år gammel. Finstad signerte dødsannonsen.
I 2008-2008 ledet hun et utvalg oppnevnt av Justisdepartementet som evaluerte kontrollmekanismer for politiet (NOU 2009:12). Finstad satt i styret ved Politihøgskolen (1992–98). Hun var styreleder ved Norsk senter for menneskerettigheter 2008-2012.
Hun var i 1970-årene med på å etablere Nyfeministene (1970) og ble senere aktiv i Kvinnefronten. Som lokalpolitiker i 1980-årene hadde hun verv i Rød Valgallianse. Finstad satt i Oslo bystyre 1983–1987 for RV sammen med Erling Folkvord. Hun ble kjent da hun forsvarte RVs landbrukspolitikk med at «sauer er ålreite dyr» (NRK, 1983).
Christian Hartmann
Christian Magnus Heyn «Kiss» Hartmann (født 3. juni 1910 i Asker i Akershus, død 29. mai 1985 i Oslo) var en norsk komponist og pianist.
Bakgrunn
Han var sønn av skolebestyrer Johannes Marius Hartmann (1869–1946) og Astrid Magnus (1884–1967). Broren Alf Hartmann (1915–2004) ble journalist.
Hartmann lærte seg piano hos Nils Larsens klaverskole, hos Erling Westher, og gikk på Oslo handelsgymnasium, mens han fikk teoritimer av Fartein Valen, dette var 1928-29.
Komponist
Sin komponistdebut fikk han i Njård-revyen 1929.
Fra 1933 til 1935 gikk han hos Inge Rolf Ringnes og Reidar Brehmer og lærte mye.
Hartmann er særlig kjent som slagerkomponist for filmer (blant andre Bedre enn sitt rykte), for revyer og for melodiene til flere populære barneviser, blant andre av Alf Prøysen og Vidar Sandbeck. Mest utbredt er melodiene han skrev for Thorbjørn Egner til opplesningene og dramatiseringene Egner lagde for barnetimen i NRK Radio: Ole Brumm, Doktor Dyregod, Karius og Baktus og store deler av Klatremus og de andre dyrene i Hakkebakkeskogen.
Hartmann var aktiv i TONO som viseformann og propagandasjef. I 1945 akkompagnerte han Per Aabel i Universitetets Aula, og i noen år hadde han flere programposter for NRK radio, blant annet retroserien Melodier fra.... I tiden før Maj Sønstevold, Gunnar Sønstevold (de var gift) og Egil Monn-Iversen fikk han mange filmmusikk-oppdrag. Hartmann arbeidet som regnskapssjef på en familiebedrift på Hvalstad, samt en tid i 1954 som avdelingssjef hos Grøndahl.